Hotărârea Curții (Camera a șaptea) din 5 octombrie 2023 (cerere de decizie preliminară formulată de Curtea de Apel București – România) – EI/SC Brink’s Cash Solutions SRL
(Cauza C-496/221, Brink’s Cash Solutions SRL)
[Trimitere preliminară – Politica socială – Apropierea legislațiilor statelor membre cu privire la concedierile colective – Directiva 98/59/CE – Articolul 1 alineatul (1) primul paragraf litera (b) și articolul 6 – Procedură de informare și de consultare a lucrătorilor în cazul unei concedieri colective preconizate – Lipsa desemnării unor reprezentanți ai lucrătorilor – Reglementare națională care permite unui angajator să nu îi informeze și să nu îi consulte în mod individual pe lucrătorii vizați]
Limba de procedură: româna
Instanța de trimitere
Curtea de Apel București
Părțile din procedura principală
Reclamant: EI
Pârâtă: SC Brink’s Cash Solutions SRL
Dispozitivul
Articolul 1 alineatul (1) primul paragraf litera (b), articolul 2 alineatul (3) și articolul 6 din Directiva 98/59/CE a Consiliului din 20 iulie 1998 privind apropierea legislațiilor statelor membre cu privire la concedierile colective, astfel cum a fost modificată prin Directiva (UE) 2015/1794 a Parlamentului European și a Consiliului din 6 octombrie 2015,
trebuie interpretate în sensul că
nu se opun unei reglementări naționale care nu prevede o obligație pentru angajator de a-i consulta în mod individual pe lucrătorii vizați de o concediere colectivă preconizată, atunci când acești lucrători nu au desemnat reprezentanți ai lucrătorilor, și care nu obligă lucrătorii menționați să facă o asemenea desemnare, cu condiția ca respectiva reglementare să permită, în împrejurări independente de voința acelorași lucrători, garantarea efectului deplin al acestor dispoziții ale Directivei 98/59, astfel cum a fost modificată.
____________
1     JO C 398, 17.10.2022.